U davlatga 540 mln so‘m zarar yetkazgani aytilmoqda. Foto: Bosh prokuratura huzuridagi departament Bosh prokuratura huzuridagi Departamentning Toshkent shahri boshqarmasi tomonidan o‘tkazilgan tezkor tadbirda noqonuniy mayning kripto-aktivlari qurilmasini o‘rnatgan shaxs aniqlandi. Qayd qilinishicha, shaharning Olmazor tumanida yashovchi Sh.P. uyida 94 ta to‘plamdagi qo‘lbola usulda yasalgan mayning kripto-aktivlari qurilmasini umumiy foydalanishdagi elektr tarmog‘iga o‘g‘rilik yo‘li bilan ulab, jami 540 mln so‘mlik elektr energiyasidan noqonuniy foydalangan. Holat yuzasidan Jinoyat kodeksining 169-moddasi (o‘g‘rilik) bilan jinoyat ishi qo‘zg‘atilib, tergov harakatlari o‘tkazilmoqda.